Държавен вестник, бр. 68, 2009 г., стр. 7

БРОЙ  68 	
Д Ъ Р Ж А В Е Н  В Е С Т Н И К 	
СТР.  7  
ляне на реда за предоставяне на безвъзмездна 
финансова помощ по оперативните програми, 
съфинансирани от Структурните фондове и 
Кохезионния фонд на Европейския съюз, и 
по Програма ФАР на Европейския съюз (ДВ, 
бр. 45 от 2007 г.) и от Европейската комисия 
по реда на чл. 40 от Регламент на Съвета (EO) 
№ 1083/2006 от 11 юли 2006 г. относно опре­
делянето на общи разпоредби за Европейския 
фонд за регионално развитие, Европейския 
социален фонд и Кохезионния фонд и за отмяна 
на Регламент (EO) № 1260/1999. 
Чл. 5. (1) Изграждането на определените 
в Националната програма за управление на 
дейностите по отпадъците регионални съоръ­
жения за предварително третиране на битови 
отпадъци като част от регионалните системи за 
управление на битовите отпадъци за регионите, 
определени в приложение № 2, се подпомагат 
от държавния бюджет под формата на субсидии.
(2) Индикативната стойност на годишните 
субсидии за проекти по ал. 1 е, както следва:
1. за 2010 г. – 9 000 000 лв.;
2. за 2011 г. – 19 000 000 лв.;
3. за 2012 г. – 19 000 000 лв.;
4. за 2013 г. – 19 000 000 лв.
(3) Общият размер на субсидиите за всич­
ки проекти по ал.  1 не може да надвишава 
66 000 000 лв. 
Чл. 6. (1) Закриването на общински депа за 
битови отпадъци, които не отговарят на изис­
кванията на Наредба № 8 от 2004 г. за условията 
и изискванията за изграждане и експлоатация 
на депа и на други съоръжения и инсталации 
за оползотворяване и обезвреждане на отпадъ­
ци, се подпомагат от държавния бюджет под 
формата на субсидии.
(2) Индикативната стойност на годишните 
субсидии за проекти по ал. 1 е, както следва:
1. за 2010 г. – 2 319 223,21 лв.;
2. за 2011 г. – 40 023 987,77 лв.;
3. за 2012 г. – 71 153 330,10 лв.;
4. за 2013 г. – 66 090 742,38 лв.
(3) Общият размер на субсидиите за всич­
ки проекти по ал.  1 не може да надвишава 
179 587 283,46 лв. 
Чл. 7. (1) Ежегодно до 1 юли общини или 
регионални сдружения за управление на от­
падъците по чл. 19а от Закона за управление 
на отпадъците могат да подават проектни 
предложения до Министерството на околната 
среда и водите във връзка с финансирането 
на проекти за закриване на общински депа за 
битови отпадъци.
(2) Ежегодно до 1 юли общини или регио­
нални сдружения за управление на отпадъците 
по чл. 19а от Закона за управление на отпа­
дъците могат да подават проектни предложе­
ния до Министерството на околната среда и 
водите във връзка с финансиране на проекти 
за изграждане на регионални съоръжения за 
предварително третиране на битови отпадъци 
в регионите съгласно приложение № 2.
(3) Информацията по ал.  1 и 2 съдържа 
най-малко: 
1. наименование на проекта;
2. дейности, включени в проекта;
3. срок за изпълнение на проекта;
4. проектна готовност;
5. необходими инвестиционни разходи, оп­
ределени в зависимост от финансовия анализ, 
изготвен за целите на проекта;
6. техническо решение за закриване на де­
пото, когато е приложимо; 
7. инвестиционен проект, когато е прило­
жимо.
Чл. 8. (1) Въз основа на представената 
информация по чл.  7, ал.  3 министърът на 
околната среда и водите подготвя програма 
за финансиране на проекти за закриване на 
общински депа за битови отпадъци, както и 
на проекти за изграждане на съоръжения за 
предварително третиране на битови отпадъци 
като част от регионалните системи за управле­
ние на битовите отпадъци.
(2) Проектите, включени в програмата по 
ал. 1, се предлагат за финансиране от минис­
търа на околната среда и водите в зависимост 
от проектната им готовност.
(3) В програмата по ал. 1 се включва ин­
формация за проекта, получателя на средствата, 
срока на изпълнение, необходимия финансов 
ресурс в зависимост от финансовия анализ, 
изготвен за проекта.
Чл. 9. (1) Министърът на околната среда 
и водите представя програмата по чл. 8, ал. 1 
в Министерството на финансите като част от 
процедурата за съставяне на средносрочната 
бюджетна прогноза и проекта на закон за дър­
жавния бюджет за следващата година.
(2) Програмата по чл. 8, ал. 1 се публикува 
на интернет страницата на Министерството 
на околната среда и водите не по-късно от 
31 януари на съответната година.
Чл. 10. (1) Средствата, включени в програ­
мата по чл. 8, ал. 1, се предоставят от Минис­
терството на финансите като целева субсидия за 
капиталови разходи по бюджета на общините.
(2) Получените от общините трансфери се 
отчитат по бюджета на съответната община. 
Допълнителна разпоредба
§ 1. По смисъла на постановлението „Ре­
гионална система за управление на битовите 
отпадъци“ е съвкупност от всички мерки, които 
общините предприемат съвместно с цел общото 
количество генерирани отпадъци на територията 
на региона да бъде събрано, разделено, транс­
портирано, съхранено, третирано и обезвредено 
по екологосъобразен начин.